CELEX: 62018TA0226
Language: bg
Date: 2021-06-30 00:00:00
Title: Дело T-226/18: Решение на Общия съд от 30 юни 2021 г. — Global Silicones Council и др./Комисия [REACH — Актуализиране на приложение XVII към Регламент (ЕО) № 1907/2006 относно ограничаването на производството, пускането на пазара и употребата на определени опасни вещества, препарати и изделия — Ограничения относно октаметилциклотетрасилоксан (D4) и декаметилциклопентасилоксан (D5) — Явна грешка в преценката — Приложение XIII към Регламент № 1907/2006 — Значимост на данните — Член 68 от Регламент № 1907/2006 — Неприемлив риск — Пропорционалност — Съществени процесуални изисквания]

16.8.2021   
            
            
               BG
            
            
               Официален вестник на Европейския съюз
            
            
               C 329/16
            
         
      Решение на Общия съд от 30 юни 2021 г. — Global Silicones Council и др./Комисия
      (Дело T-226/18) (1)
      
      (REACH - Актуализиране на приложение XVII към Регламент (ЕО) № 1907/2006 относно ограничаването на производството, пускането на пазара и употребата на определени опасни вещества, препарати и изделия - Ограничения относно октаметилциклотетрасилоксан (D4) и декаметилциклопентасилоксан (D5) - Явна грешка в преценката - Приложение XIII към Регламент № 1907/2006 - Значимост на данните - Член 68 от Регламент № 1907/2006 - Неприемлив риск - Пропорционалност - Съществени процесуални изисквания)
      (2021/C 329/19)
      Език на производството: английски
      
         Страни
      
      
         Жалбоподатели: Global Silicones Council (Вашингтон, окръг Колумбия, Съединени щати), Wacker Chemie AG (Мюнхен, Германия), Momentive Performance Materials GmbH (Леверкузен, Германия), Shin-Etsu Silicones Europe BV (Алмере, Нидерландия), Elkem Silicones France SAS (Лион, Франция) (представители: A. Kołtunowska и R. Semail, адвокати)
      
         Ответник: Европейска комисия (представители: R. Lindenthal и K. Mifsud-Bonnici)
      
         Встъпила страна в подкрепа на жалбоподателите: American Chemistry Council, Inc. (ACC) (Вашингтон) (представители: K. Nordlander и C. Grobecker, адвокати)
      
         Встъпили страни в подкрепа на ответника: Федерална република Германия (представители: J. Möller, D. Klebs, S. Eisenberg, S. Heimerl и S. Costanzo), Обединено кралство Великобритания и Северна Ирландия (представител: S. Brandon, подпомаган от C. Banner и A. Parkinson, barristers), Европейски парламент (представители: L. Darie и A. Tamás), Съвет на Европейския съюз (представители: M. Moore и A. Maceroni), Европейска агенция по химикали (представители: M. Heikkilä, W. Broere и A. Hautamäki)
      
         Предмет
      
      Искане на основание член 263 ДФЕС за отмяната на Регламент (ЕС) 2018/35 на Комисията от 10 януари 2018 година за изменение на приложение XVII към Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) по отношение на октаметилциклотетрасилоксан (D4) и декаметилциклопентасилоксан (D5) (ОВ L 6, 2018 г., стр. 45)
      
         Диспозитив
      
      
                  1)
               
               
                  Отхвърля жалбата.
               
            
                  2)
               
               
                  Global Silicones Council, Wacker Chemie AG, Momentive Performance Materials GmbH, Shin-Etsu Silicones Europe BV и Elkem Silicones France SAS понасят направените от тях съдебни разноски, както и тези на Европейската комисия.
               
            
                  3)
               
               
                  Федерална република Германия, Обединено кралство Великобритания и Северна Ирландия, Европейският парламент, Съветът на Европейския съюз, Европейската агенция по химикали (ECHA) и American Chemistry Council, Inc. (ACC) понасят направените от тях съдебни разноски.
               
            
         (1)  ОВ C 200, 11.6.2018 г.